Bringing Something Back / Bergen Kunsthall
Installasjonsbilde fra Bringing Something Back, Joachim Koester, 2018. Foto: Thor Brødreskift © Bergen Kunsthall
Den danske kunstneren Joachim Koester har vært aktiv på den internasjonale kunstscenen siden 1997, da han stilte ut ved Documenta X i Kassel. Hans kunstnerskap kjennetegnes i dag ved en særegen form for historiefortelling. Ideer, assosiasjonsrekker og utsnitt av narrativer, uttrykkes gjennom ulike verk plassert i utstillingsrommet på en slik måte at det dannes bestemte fysiske og konseptuelle tras.er for betrakteren. Et mål for Koester er at man skal kunne erfare utstillingen fysisk, og fornemme hva den handler om, bare ved å rusle gjennom utstillingstopografien. Selv kaller han det "å inhalere utstillingen".